wickkiey/tamil-wikipedia-chunked huggingface dataset:
# கோடி சூர்ய பிரபா (நடிகை)

## திரைப்படவியல்

### கன்னடம்

- *மனேகே பண்டா மகாலட்சுமி* (1983)
- *நம்மூர பஸ்வி* (1983)
- *கந்துகலி ராமா* (1983)
# கோடி சூர்ய பிரபா (நடிகை)

## தொலைக்காட்சி தொடர்

- *ஆனந்தம்* (2007-2009, தமிழ்) சாருலதா/முத்துலட்சுமி
- கலாசி உண்டே கலடு சுகம் (2021-தற்போது, தெலுங்கு) கீதாவாக
# கோடி சூர்ய பிரபா (நடிகை)

## விருதுகள்

;  
- சிறந்த துணை நடிகை - *தர்ம வட்டி* (1981)
- சிறப்பு நடுவர் விருது - *வெகு சுக்கலு* (2003)
- நந்தி விருதுகள்
# எம். பானுமதி (நடிகை)

**எம். பானுமதி** (1946 - 4 பிப்ரவரி 2013) இந்தியாவின் தமிழகத்தை சேர்ந்த நாடக மற்றும் திரைப்பட நடிகையாவார், எதிர்மறை மற்றும் குணச்சித்திர கதாபாத்திரங்களில் நடித்து பெயர் பெற்ற இவர், தமிழ் திரையுலகில் 1970 முதல் 85 வரையிலான காலகட்டத்தில் மிகுந்த ஆதிக்கம் செய்துள்ளது குறிப்பிடத்தக்கது. தமிழ், மலையாளம் மற்றும் கன்னடம் ஆகிய மொழிகளில் வெளிவந்த நூற்றிற்கும் மேற்பட்ட திரைப்படங்களில் நடித்துள்ள இவர் சில தொலைக்காட்சி தொடர்களிலும் நடித்துள்ளார்.
# எம். பானுமதி (நடிகை)

## தனிப்பட்ட வாழ்க்கை

சென்னை, தேனாம்பேட்டை, போயஸ் சாலையில் பானுமதி தனது ஒரே மகள் வெங்கடலட்சுமியுடன் வசித்து வந்துள்ளார். மஞ்சள் காமாலை நோயால் பாதிக்கப்பட்டு பல மாதங்கள் சிகிச்சையில் இருந்த இவர் மருத்துவ சிகிச்சை பலனளிக்காமல் 4 பிப்ரவரி 2013 அன்று 67 வயதில் மரணித்தார்.
# எம். பானுமதி (நடிகை)

## மற்ற படைப்புகள்

பானுமதி, சிவாஜி கணேசனுடன் இணைந்து சிவாஜி *நாடக மன்றம்* மற்றும் மேஜர் சுந்தர்ராஜனின் *என்எஸ்என்* அரங்கு போன்ற நாடக சபாக்களில் பங்கேற்று நாடகங்களிலும் நடித்துள்ளார். நடிகர் சிவகுமார் நினைவு கூர்ந்தபடி, *அச்சானி*, *அப்பாவி*, *டெல்லி மாப்பிள்ளை*, *ஜஹாங்கீர்*, *காலம் கண்ட கவிஞன்*, *நீதியின் நிழல்*, *வியட்நாம் வீடு* , *வேங்கையின் மைந்தன்* மற்றும் *சொந்தம்* போன்ற அனைத்து வெற்றி பெற்ற நாடகங்களிலும், பிரபலமான திரைப்படங்களிலும் கதாநாயகிக்கு இணையாக காணப்பட்டுள்ளார் , மேலும் பானுமதி, சோ, ஜெய்சங்கர், வி. கோபாலகிருட்டிணன், வி. எஸ். ராகவன் மற்றும் ஷேசாத்ரி போன்ற நடிகர்களுடன் இணைந்து நாடக மற்றும் நடன நிகழ்ச்சிகளை நடத்தியுள்ளார்.
# எம். பானுமதி (நடிகை)

## திரைப்படவியல்

| *நீ* | சிறப்பு வேடம் | தமிழ் |  |
| --- | --- | --- | --- |
| *குமரிப் பெண்* | தமிழ் |  |  |
| *பூவும் பொட்டும்* | கமலா | தமிழ் |  |
| *தில்லானா மோகனாம்பாள்* | செவிலியர் மேரி | தமிழ் |  |
| *திருமால் பெருமை* | லட்சுமி (இந்துக் கடவுள்) | தமிழ் |  |
| *நீலகிரி எக்ஸ்பிரஸ்* | நாட்டிய கலைஞர் | தமிழ் |  |
| *அக்கா தங்கை* | பானுமதி | தமிழ் |  |
| *அன்னையும் பிதாவும்* | தமிழ் |  |  |
| *தெய்வமகன்* | நிர்மலாவின் சினேகிதி | தமிழ் |  |
| *நிறைகுடம்* | தமிழ் |  |  |
| *துலாபாரம்* | நாட்டிய கலைஞர் | தமிழ் |  |
| *சி. ஐ. டி. சங்கர்* | சுஜாதா ராணி | தமிழ் |  |
| *எங்கிருந்தோ வந்தாள்* | மோகனா | தமிழ் |  |
| *காதல் ஜோதி* | தமிழ் |  |  |
| *நிழலாட்டம்* | மாதவி | மலையாளம் |  |
| *ராமன் எத்தனை ராமனடி* | சுமதி | தமிழ் |  |
| *சொர்க்கம்* | தமிழ் |  |  |
| *வியட்நாம் வீடு* | சுமதி | தமிழ் |  |
| *திருமகள்* | பானு | தமிழ் |  |
| *அகத்தியர்* | காக்கை பாடினியார் | தமிழ் |  |
| *இதோ எந்தன் தெய்வம்* | தமிழ் |  |  |
| *என்ன முதலாளி சௌக்கியமா* | தமிழ் |  |  |
| *திருநீலகண்டர்* | கலாவதி | தமிழ் |  |
| *ஆசிர்வாதம்* | தமிழ் |  |  |
| *கோமாதா என் குலமாதா* | Mohana | தமிழ் |  |
| *வள்ளி தெய்வானை* | தமிழ் |  |  |
| *பெண் ஒன்று கண்டேன்* | தமிழ் |  |  |
| *அத்தையா மாமியா* | சந்திரா | தமிழ் |  |
| *ஒரே சாட்சி* | தமிழ் |  |  |
| *சமையல்காரன்* | தமிழ் |  |  |
| *டைகர் தாத்தாச்சாரி* | தமிழ் |  |  |
| *மனிதனும் தெய்வமாகலாம்* | தமிழ் |  |  |
| *வாழ்ந்து காட்டுகிறேன்* | லட்சுமி | தமிழ் |  |
| *வாழ்வு என் பக்கம்* | பிரியா | தமிழ் |  |
| *அவன் ஒரு சரித்திரம்* | தமிழ் |  |  |
| *முருகன் அடிமை* | தமிழ் |  |  |
| *கடவுளின் தீர்ப்பு* | தமிழ் |  |  |
| *கூட்டுப் புழுக்கள்* | தமிழ் |  |  |
| *கீதாஞ்சலி* | மலையாளம் |  |  |
| *தம்பி பொண்டாட்டி* | தமிழ் |  |  |
| *சகாக்கள்* | தேவசேனாவின் பாட்டி | தமிழ் | } |
# எம். பானுமதி (நடிகை)

## திரைப்படவியல்

### மேடை நாடகங்கள்

- அச்சானி
- அப்பாவி
|-
| 2001-2003
| *அன்னி*
| வள்ளியம்மை
| சன் டி.வி
|-
| 2003-2005
| ஆடுகிரான் கண்ணன்
| சன் தொலைக்காட்சி
|-
| 2006-2008
| செல்லமாடி நீ எனக்கு
| சன் தொலைக்காட்சி
|-
| 2007-2010
| மேகலா
| திலகவதியின் தாய்
| சன் தொலைக்காட்சி
|-
| 2008
| *திருப்பாவை*
|-
| 2010
| *அனுபல்லவி*
| சன் தொலைக்காட்சி
|-
| 2012
| *வெள்ளை தாமரை*
| சன் தொலைக்காட்சி
|}
# சாய்ரா வாசிம்

**சாய்ரா வாசிம்** (*Saira Wasim*) பாக்கித்தானின் லாகூரைச் சேர்ந்த சமகால கலைஞர் ஆவார். இவர் தற்போது அமெரிக்காவில் வசிக்கிறார். வாசிம், பெர்சியர்களால் முன்னோடியாக இருந்த ஓவியத்தின் மீச்சிறு பாணியைப் பயன்படுத்துகிறார். ஆனால் இதனைத் தெற்காசியாவில் முதன்மையாக அரசியல் மற்றும் கலாச்சாரக் கலையை உருவாக்கப் பயன்படுத்தினார். அமெரிக்கக் கலை அருங்காட்சியகம்-விட்னி, புரூக்ளின் அருங்காட்சியகம் மற்றும் சான் பிரான்சிஸ்கோ ஆசியக் கலை அருங்காட்சியகம் உள்ளிட்ட பல அருங்காட்சியகங்களில் வாசிமின் ஓவியங்கள் காட்சிப்படுத்தப்பட்டுள்ளது.
# சாய்ரா வாசிம்

## வாழ்க்கை

வாசிம் லாகூரில் உள்ள தேசிய கலைக் கல்லூரிக்குச் சென்றார். இங்கிருந்து 1999-ல் சிறு ஓவியத்தில் கவனம் செலுத்தி நுண்கலைகளில் இளங்கலைப் பட்டம் பெற்றார். டான் கலை விமர்சகர் அலி அடில் கான், முகமது இம்ரான் குரேஷி, தசீன் கயூம், ஆயிஷா காலித், தல்கா இரத்தோர், நுசுரா இலத்தீப் குரேசி மற்றும் ரீட்டா சயீத் ஆகியோருடன் இணைந்து "அற்புதமான ஏழு" பகுதியாக விவரிக்கிறார்.
# சாய்ரா வாசிம்

## கலை அணுகுமுறை

அழிவுகரமான அரசியல் வர்ணனையை உருவாக்க வாசிம் பாரசீக மினியேச்சர்களை வரைந்தார்.  
வாசிம் கூறியதாவது:  
"நவீன உலகத்தைப் பிளவுபடுத்தும் சமூக மற்றும் அரசியல் பிரச்சினைகளை ஆராய்வதற்காக எனது படைப்பு சமகால மீச்சிறு ஓவிய வடிவத்தைப் பயன்படுத்துகிறது. இதயங்களுக்கும் மனங்களுக்கும் போர் என்ற இந்தத் தொடர், மேற்கில் ஏகாதிபத்தியத்திற்கும் கிழக்கில் அடிப்படைவாதத்திற்கும் இடையிலான மோதலை விளக்குகிறது. மேலும் இந்த மோதலைத் தொடரும் அடிப்படை உந்துதல்கள் மற்றும் அமைதியற்ற கூட்டணிகளைக் கேள்விக்குள்ளாக்குகிறது. இந்த அறியாமை மற்றும் தப்பெண்ணத்திற்கு எதிராக எனது குரல் ஒலிக்கின்றது. கேலிச்சித்திரம் மற்றும் நையாண்டியைப் பயன்படுத்துவதன் மூலம் சமூக நீதி, மரியாதை மற்றும் சகிப்புத்தன்மை ஆகியவற்றைக் கோருகிறது."  
*த நியூயார்க் டைம்ஸ்* இவரது பணியை "வில்லியம் ஹோகாத் கற்பனை செய்யும் நேர்த்தியான அரசியல் கேலிச்சித்திரம் சில நேரங்களில் நார்மன் ராக்வெல் சித்திரங்களைப் போன்றது" என்று விவரிக்கிறது.
# சீமாட்டி சிறீ ராம் கல்லூரி

**சீமாட்டி சிறீ ராம் கல்லூரி** (*Lady Shri Ram College*) என்பது இந்தியத் தலைநகர் தில்லியில் செயல்படும் தில்லி பல்கலைக்கழகத்துடன் இணைக்கப்பட்ட ஒரு மகளிர் கல்லூரியாகும். இது பாரம்பரியமிக்க பெண்கள் கல்லூரியாகும்.
# சீமாட்டி சிறீ ராம் கல்லூரி

## வரலாறு

இக்கல்லூரி 1956ஆம் ஆண்டு புது தில்லியில் மறைந்த லாலா சிறீ ராம் தனது மனைவி பூலான் தேவியின் (லேடி ஸ்ரீ ராம்) நினைவாக இக்கல்லூரியினை நிறுவினார். இந்தக் கல்லூரி 299 மாணவர்கள், ஒன்பது ஆசிரியர்கள் மற்றும் நான்கு துணைப் பணியாளர்களுடன் மத்திய தில்லியின் தர்யாகஞ்சில் உள்ள பள்ளிக் கட்டிடத்தில் தொடங்கியது. கல்லூரி இப்போது நிலப்பரப்பில் தெற்கு தில்லியில் லஜ்பத் நகரில் உள்ள வளாகத்தில் அமைந்துள்ளது.  
சீமாட்டி சிறீ ராம் மகளிர் கல்லூரியின் உள்கட்டமைப்பில் இணைய அணுகல் கொண்ட ஒரு நூலகம், 1200 புத்தகங்கள், 50 இணைய ஆய்விதழ்கள் மற்றும் 12798 உள்ளக இதழ்கள் மற்றும் பருவ இதழ்களுடன் உள்ளது.
# சீமாட்டி சிறீ ராம் கல்லூரி

## கல்வி

### கல்வி திட்டங்கள்

பரிந்துரைக்கப்பட்ட பாடத்திட்டங்களின் கீழ், மாணவிகளுக்கான தேர்ந்தெடுக்கப்பட்ட கல்வி ஒன்றை வழங்குகிறது.  
- இளங்கலை: பொருளியல், ஆங்கிலம், இந்தி, வரலாறு, தத்துவம், அரசியல் அறிவியல், சமசுகிருதம், சமூகவியல், உளவியல்
- இளம் வணிகவியல்
- இளமறிவியல்: கணிதம், புள்ளியியல்
- இளங்கலைச் சட்டம்
- இளங்கலை கல்வியியல்
- ஊடகவியல் மற்றும் மக்கள் தகவல் தொடர்பியல்
# சீமாட்டி சிறீ ராம் கல்லூரி

## கல்வி

### தரவரிசைகள்

2022ஆம் ஆண்டில் தேசிய நிறுவன தரவரிசை கட்டமைப்பின் சீமாட்டி சிறீராம் கல்லூரி இந்தியாவில் உள்ள கல்லூரிகளில் நான்காவது இடத்தைப் பிடித்தது.
# சீமாட்டி சிறீ ராம் கல்லூரி

## மேலும் பார்க்கவும்

- இலயோலாக் கல்லூரி, சென்னை
- தூய சவேரியார் கல்லூரி, மும்பை, மும்பை பல்கலைக்கழகம், மும்பை
- இந்தியாவில் கல்வி
# ரீனாத் சந்து

**ரீனாத் சந்து** (*Reenat Sandhu*)(பிறப்பு 7 ஜூன் 1964) என்பவர் இந்தியாவின் தூதர் மற்றும் நெதர்லாந்திற்கான தூதுவர். இவர் முன்பு இத்தாலி மற்றும் சான் மரினோவில் இந்தியத் தூதராக பணியாற்றியுள்ளார்.
# ரீனாத் சந்து

## தனிப்பட்ட வாழ்க்கை

சந்து தில்லி பொருளியல் பள்ளியில் பொருளாதாரத்தில் முதுகலைப் பட்டம் பெற்றவர். இவர் அமெரிக்காவிற்கான தற்போதைய இந்தியத் தூதராக இருக்கும் தரன்ஜித் சிங் சந்துவை மணந்தார். இவர்களுக்கு இரண்டு குழந்தைகள் உள்ளனர். பின்னர் துணைத் தூதராகவும் இருந்தார். இதைத் தொடர்ந்து இவர் செயலாளர் (மேற்கு) ஆனார்.
# கவிதா சிங்

**கவிதா சிங்** (*Kavita Singh*, பிறப்பு: 5 நவம்பர் 1964) என்பவர் கலை வரலாற்றுப் பேராசிரியர் ஆவார். இவர் சவகர்லால் நேரு பல்கலைக்கழகத்தின் கலை மற்றும் அழகியல் பள்ளியில் புலத்தலைவராகப் பணியாற்றினார்.
# கவிதா சிங்

## கல்வி

கவிதா சிங் சீமாட்டி சிறீ ராம் கல்லூரியில் தனது இளங்கலை கலைப் பட்டத்தையும், 1987-ல் வடோதராவில் உள்ள மகராஜா சாயாஜிராவ் பல்கலைக்கழகத்தில் நிதி மேலாண்மையில் முதுநிலைப் பட்டத்தினையும் மற்றும் பஞ்சாப் பல்கலைக்கழகத்தில் 1996-ல் முனைவர் பட்டத்தையும் பெற்றார்.
# கவிதா சிங்

## பணி

கவிதா சிங் 2001-ல் ஜவகர்லால் நேரு பல்கலைக்கழகத்தில் பணியில் சேர்ந்தார். இவரது ஆராய்ச்சி ஆர்வங்கள் இந்திய ஓவியத்தின் வரலாற்றை உள்ளடக்கியது. குறிப்பாக இவர் முகலாய மற்றும் ராஜபுதன ஓவியப் பாணி, மற்றும் இந்தியாவைப் பற்றிய சிறப்புக் குறிப்புடன் அருங்காட்சியகங்களின் வரலாறு மற்றும் அரசியலில் ஆய்வு மேற்கொண்டார்.  
ஜவகர்லால் நேரு பல்கலைக்கழகத்தில் சேருவதற்கு முன் சிங், மார்க் வெளியீட்டு நிறுவன ஆராய்ச்சி தொகுப்பாசிரியராகவும், சான் டியாகோ கலை அருங்காட்சியகத்தில் சேகரிப்பு பிரிவில் விருந்தினர் கண்காணிப்பாளராகவும் இருந்தார். இந்த அருங்காட்சியகம் நியூயார்க்கில் 10 அக்டோபர் 2000 முதல் 7 ஜனவரி 2001 வரை கண்காட்சி ஒன்றை நடத்தியது. இதனைத் தொடர்ந்து ஒமினா ஒகாடாவின் பட்டியல் வெளியாகியது.  
2007ஆம் ஆண்டில், புதிதாகத் திறக்கப்பட்ட தேவி கலை அறக்கட்டளையின் இரண்டாவது கண்காட்சிக்கு கவிதா சிங் தலைமை தாங்கினார். இந்த கண்காட்சிக்கு *உலகில் எங்கே என்ற* தலைப்பு இருந்தது. கவிதா சிங்கின் அட்டவணை அறிமுகத்தின் சுருக்கப்பட்ட பதிப்பு இணையத்தில் வெளியாகியது. 2009 முதல் 2012ஆம் ஆண்டு வரை, இவர் ''தி டெம்பிள் அண்ட் தி மியூசியம்: சைட்ஸ் ஃபார் ஆர்ட் இன் இந்தியா" என்ற திட்டத்திற்காக, மேக்ஸ் பிளாங்க் சமூகத்தின் புளோரன்ஸில் உள்ள குன்ஸ்திஸ்டோரிஷ்ஸ் நிறுவனத்தில் பேராசிரியர் முனைவர் கெர்ஹார்ட் வுல்ஃப் மற்றும் ஹன்னா பாடருடன் இணை ஆராய்ச்சியாளராக இருந்தார்.
# கவிதா சிங்

## அங்கீகாரம்

2018ஆம் ஆண்டில், கலை வரலாறு மற்றும் காட்சி கலாச்சாரத் துறையில் இவர் செய்த பணிக்காக மனிதநேயத்திற்கான இன்ஃபோசிஸ் பரிசு வழங்கப்பட்டது இவர், கெட்டி ஆராய்ச்சி நிறுவனம், ஸ்டெர்லிங் மற்றும் ஃபிரான்சின் கிளார்க் கலை நிறுவனம், வில்லியம்சு கல்லூரி, விக்டோரியா மற்றும் ஆல்பர்ட் அருங்காட்சியகத்தில் உள்ள இந்திய சேகரிப்புகளுக்கான நேரு அறக்கட்டளை மற்றும் நியூயார்க்கில் உள்ள ஆசியா சமூகம் ஆகியவற்றிலிருந்து ஆய்வு நிதி மற்றும் உதவித்தொகைகளைப் பெற்றுள்ளார்.
# நளினி அனந்தராமன்

**நளினி அனந்தராமன்** (*Nalini Anantharaman*)(பிறப்பு: பிப்ரவரி 26, 1976) பிரெஞ்சு கணிதவியலாளர் ஆவார். இவர் 2012-ல் ஹென்றி பாய்கேரே பரிசு உட்பட முக்கிய பரிசுகளை வென்றுள்ளார்.
# நளினி அனந்தராமன்

## வாழ்க்கை

நளினி புளோரன்சு அனந்தராமன் 1976-ல் பாரிஸில் இரண்டு கணிதவியலாளர்களுக்கு மகளாகப் பிறந்தார். இவரது தந்தை மற்றும் தாயார் ஆர்லியன்ஸ் பல்கலைக்கழகத்தின் பேராசிரியர்கள் ஆவர். இவர் 1994-ல் *எகோல் நார்மல் சுபீரியர்* இல் நுழைந்தார். இவர் 2000ஆம் ஆண்டில் பிராங்கோயிசு லெட்ராப்பியர் ஆய்வு வழிகாட்டுதல் மற்றும் மேற்பார்வையின் கீழ் பாரிஸில் தனது முனைவர் பட்டத்தினை முடித்தார். அனந்தராமன் "குவாண்டம் ஒழுங்கற்ற துணுக்கம், இயக்க அமைப்பு மற்றும் சுரோடிங்கர் சமன்பாடு, துணுக்க தனித்துவமான நிகழ்வொழுங்கு முறை நிகழ்விரவல் பிரச்சனையில் குறிப்பிடத்தக்க முன்னேற்றம்" ஆகியவற்றில் ஆய்வு மேற்கொண்டார். 2011-ல் இவர் பூரியர்தொடர் தொடர்புடைய பணிக்காக வழங்கப்படும் சேலம் பரிசை வென்றார். இவர் கிராண்ட் பிரிக்ஸ் ஜாக் ஹெர்பிரான்ட் பரிசினை 2011-ல் பிரெஞ்சு அறிவியல் அகாதமி வழங்கப் பெற்றுக்கொண்டார். 2015ஆம் ஆண்டில், நளினி அனந்தராமன் *அகாதமியா ஐரோப்பாவின்* உறுப்பினராகத் தேர்ந்தெடுக்கப்பட்டார். 2018-ன் அனைத்துலக கணித அறிஞர் பேரவையின் முழுமையான பேச்சாளராக இருந்தார்.  
2018ஆம் ஆண்டில், "குவாண்டம் ஒழுங்கற்ற துணுக்கம்" தொடர்பான இவரது பணிக்காக, அனந்தராமன் இன்போசிஸ் பரிசை (கணித அறிவியல் பிரிவில்) வென்றார். இது அறிவியல் மற்றும் ஆராய்ச்சியில் சிறந்து விளங்கும் இந்தியாவின் மிக உயர்ந்த பண விருதுகளில் ஒன்றாகும். 2020 ம் ஆண்டில் இவர் கணிதத்தில் நெம்மர்ஸ் பரிசைப் பெற்றார்.
# ரிசிகா மிகானி

**ரிசிகா மிகானி** (*Rishika Mihani*)(பிறப்பு; சூன் 8) என்பவர் இந்தியத் தொலைக்காட்சி நடிகை ஆவார். இவர் *ராஜா கி ஆயேகி பராத்* தொடர் மூலம் அறிமுகமானார். இவர் *அதாலத்*, *சிஐடி*, *ஆஹாத்* மற்றும் *சவ்தான் இந்தியா @ 11* ஆகிய தொடர்களில் நடித்துள்ளார்.  
ரிசிகா மிகானிக்கு முசுகான் மிகானி என்ற சகோதரி உள்ளார். இவரும் தொலைக்காட்சி நடிகை ஆவார்.
# ரிசிகா மிகானி

## தொழில்

ரிசிகா மிகானி ஸ்டார் பிளஸில் *ராஜா கி ஆயேகி பாராத்* தொடரில் ஈரா (மோகினி) கதாபாத்திரத்தில் தனது சின்னதிரை வாழ்க்கையைத் தொடங்கினார். இவர் *பீண்ட் பனூங்கா கோடி சதுங்காவில்* கோமலாக நடித்த பிறகு, *லவ் மேராஜா அரேஞ்சட் மேரேஜ்* தொடரில் சிவானியாக நடித்தார்.
# ரிசிகா மிகானி

## தொலைக்காட்சி

**'''தொலைக்காட்சி நிகழ்ச்சிகள்'''**  
| *இஷ்க்பாஸ்* | மோனாலி வீர் பிரதாப் சவுகான் |  |
| --- | --- | --- |
| *இஸ் பியார் கோ க்யா நாம் தூன் 3* | பூஜா |  |
| *இச்சாப்யாரி நாகின்* | விஷ்பிரீத் |  |
| *கலாஷ் (2015 டிவி தொடர்)* | அனன்யா |  |
| *தும் ஐசே ஹாய் ரெஹ்னா* | அனுஷ்கா கபூர் |  |
| *பாக்ஸ் கிரிக்கெட் லீக்* |  |  |
| *ஹமாரி சகோதரி தீதி* | திம்பிள் கண்ணா |  |
| *பீண்ட் பனூங்கா கோடி சாதுங்கா* | கோமல் |  |
| *அதாலத்* | ராசி |  |
| *ராஜா கி ஆயேகி பராத்* | இரா (மோகினி) | } |
# புள்ளிவிவரங்களில் பெண்களுக்கான சமூகம்

1969 மற்றும் 1970 இல் அமெரிக்க புள்ளியியல் சங்கத்தின் வருடாந்திர கூட்டங்களில் நடைபெற்ற விவாதங்களைத் தொடர்ந்து, **புள்ளிவிவரங்களில் பெண்களுக்கான சமூகம்** ( Caucus for Women in Statistics) என்பது 1971 இல் நிறுவப்பட்டது. டோனா புரோகன் அதன் முதல் தலைவராக இருந்தார். ஆளும் குழு என்பது இச் சங்கத்தின் முக்கியக் குழுவாகும். பிற நிறுவனங்கள் மற்றும் நாட்டின் பிரதிநிதிகளின் தலைவர்களும் இதில் இடம் பெற்றுள்ளனர். தேர்ந்தெடுக்கப்பட்ட தலைவர், முன்னாள் தலைவர், செயலாளர் மற்றும் பொருளாளர் ஆகியோர் ஆளும் குழுவின் நிர்வாகக் குழுவை அமைக்கின்றனர். நிர்வாகம் எவ்வாறு நடத்துவது என்பதைப்பற்றி அரசியலமைப்பு மற்றும் அதன் விதிமுறைகளில் விவரிக்கப்பட்டுள்ளது.
# புள்ளிவிவரங்களில் பெண்களுக்கான சமூகம்

## நோக்கம்

சமூகத்தின் நோக்கம், கற்பித்தல், பணியமர்த்தல் மற்றும் புள்ளியியலில் பெண்களின் வாழ்க்கையை மேம்படுத்துதல், புள்ளியியலில் பெண்களுக்கு உள்ள தடைகளை நீக்குதல், பெண்களின் பிரச்சினைகளுக்கு புள்ளியியலைப் பயன்படுத்துவதை ஊக்குவித்தல் மற்றும் புள்ளியியல் நிபுணர்களுக்கான தொழில்முறை நிறுவனங்களில் பெண்களின் பிரதிநிதித்துவத்தை மேம்படுத்துதல் போன்றவையாகும். புள்ளியியல் தொழிலில் உள்ள பெண்களுக்கு சம வாய்ப்பு மற்றும் பணியிடங்கள், அரசாங்கங்கள் மற்றும் சமூகங்களில் கொள்கைகள் மற்றும் முடிவுகளில் செல்வாக்கு செலுத்துவதற்கான அணுகலைக் கொண்ட ஒரு உலகத்தை இது உருவாக்குகிறது. வழக்கறிஞர்கள் மூலம் பெண் புள்ளியியல் வல்லுனர்களின் வாழ்க்கையை முன்னேற்றுதல், வளங்கள் மற்றும் கற்றல் வாய்ப்புகளை வழங்குதல், அவர்களின் தொழில்முறை பங்கேற்பு மற்றும் தெரிவுநிலையை அதிகரித்தல், பெண் புள்ளியியல் வல்லுநர்களை பாதிக்கும் ஆராய்ச்சியை மேம்படுத்துதல், மதிப்பீடு செய்தல் ஆகியவையும் அமைப்பின் நோக்கமாகும்.
# புள்ளிவிவரங்களில் பெண்களுக்கான சமூகம்

## தொடர்புடைய நிறுவனங்கள்

அமெரிக்க புள்ளியியல் சங்கம் (ASA), கணித புள்ளியியல் நிறுவனம் (IMS), கனடா புள்ளியியல் சங்கம், (SSC) மற்றும் சர்வதேச புள்ளியியல் நிறுவனங்கள் (ISI) உட்பட அனைத்து புள்ளியியல் தொழில்முறை சமூகங்களுடனும் இக்குழு இணைந்து செயல்படுகிறது. எடுத்துக்காட்டாக, அமெரிக்க புள்ளியியல் சங்கத்துடன் நெருங்கிய தொடர்பைக் கொண்டுள்ளது. மேலும், அதன் கூட்டுப் புள்ளியியல் கூட்டங்களிலிலும் பங்கேற்கிறது. பிற தொழில்சார் சங்கங்களின் ஒத்துழைப்பைப் பெற்றுள்ளது. இச்சங்கம் நிறுவப்பட்ட அதே சமயத்தில் தொடங்கப்பட்ட கணிதத்தில் பெண்களுக்கான சங்கத்தின் "சகோதர அமைப்பாக" உள்ளது.
# புள்ளிவிவரங்களில் பெண்களுக்கான சமூகம்

## செயல்பாடுகள்

இச் குழு ஒரு செய்திமடலை வெளியிடுகிறது. முக்கிய புள்ளியியல் கூட்டங்களில் நிகழ்வுகளை ஏற்பாடு செய்கிறது. 2001 ஆம் ஆண்டு முதல், அதன் செயல்பாடுகள் புள்ளியியல் சங்கங்களின் தலைவர்கள் குழுவுடன் இணைந்து புளோரன்ஸ் நைட்டிங்கேல் டேவிட் விருதை வழங்குவதற்கான நிதியுதவி செய்வதும் இக் குழுவின் பணியாக உள்ளது. இவ்விருது, "பெண்களுக்கு மட்டுமே வழங்கப்படும் புள்ளியியல் அறிவியலுக்கான ஒரே சர்வதேச விருது ... ".
# கணிதத்தில் பெண்களுக்கான சங்கம்

**கணிதத்தில் பெண்களுக்கான சங்கம்** (*Association for Women in Mathematics*) என்பது ஒரு தொழில்முறை சமூகமாகும். இதன் நோக்கம் பெண்களையும் சிறுமிகளையும் படிக்கவும் கணித அறிவியலில் முனைப்பான வாழ்க்கையைப் பெறவும் ஊக்குவிப்பதாகும். மேலும், கணிதத்தில் பெண்கள் மற்றும் சிறுமிகளுக்கு சம வாய்ப்பு மற்றும் சமமாக நடத்தப்படுவதையும் முன்னெடுத்தலுமாகும். இது அமெரிக்காவின் மாசச்சூசெட்ஸ் மாநிலத்தில் 1971 நிறுவப்பட்டது. இச் சங்கமானது கல்லூரிகள், பல்கலைக்கழகங்கள், நிறுவனங்கள் மற்றும் கணித சங்கங்கள் போன்ற 250 க்கும் மேற்பட்ட நிறுவன உறுப்பினர்கள் உட்பட தோராயமாக 5200 உறுப்பினர்களைக் கொண்டுள்ளது. இது கணித அறிவியலில் பெண்கள் மற்றும் சிறுமிகளுக்கு வழிகாட்டியாக பல திட்டங்கள் மற்றும் பட்டறைகளை வழங்குகிறது. இதன் பெரும்பாலான பணிகள் கூட்டாட்சி மானியங்கள் மூலம் ஆதரிக்கப்படுகின்றன.
# கணிதத்தில் பெண்களுக்கான சங்கம்

## வரலாறு

சங்கம் 1971 இல் பெண் கணிதவியலாளர்களின் சங்கமாக நிறுவப்பட்டது. ஆனால் உடனடியாக பெயர் மாற்றப்பட்டது.  
இதன் கூட்டுக் கணிதக் கூட்டங்கள் வருடாந்திரக் கூட்டமாக நடத்தப்படுகிறது. 2011 இல், இதன் நாற்பதாவது-ஆண்டு கொண்டாட்டத்தின் போது ஒரு இருபதாண்டு ஆராய்ச்சி வெளியீட்டை ஆரம்பித்தது.
# கணிதத்தில் பெண்களுக்கான சங்கம்

## செய்தி மடல்

கணிதத்தில் பெண்களுக்கான சங்கம் தனது செய்தி மடலையும் கொண்டுள்ளது. இதழ் தொடங்கப்பட்ட சில மாதங்களுக்குப் பிறகு, முதல் இதழ் மே 1971 இல் வெளியிடப்பட்டது. சங்கத்தின் அனைத்து வழக்கமான உறுப்பினர்களும் செய்திமடலின் அனைத்து நகல்களை தங்களுக்கு அனுப்புமாறு கோரலாம். செய்திமடல் இப்போது திறந்த அணுகலில் உள்ளது. மேலும் சங்கத்தின் இணையதளத்தில் இருந்து சமீபத்திய அல்லது கடந்தகால வெளியீடுகளையும் எவரும் படிக்கலாம் அல்லது பதிவிறக்கம் செய்யலாம்.
# டோனா புரோகன்

**டோனா ஜீன் புரோகன்** ( *Donna Jean Brogan* ) (பிறப்பு: ஜூலை 12, 1939) ஒரு அமெரிக்க புள்ளியியல் நிபுணரும் மற்றும் எமரி பல்கலைக்கழகத்தில் புள்ளியியல் பேராசிரியரும் ஆவார். பெண்களின் உடல்நலம், மனநலம் மற்றும் உளவியல் சுகாதாரப் புள்ளிவிவரங்கள், மார்பகப் புற்றுநோயைப் பற்றிய புள்ளிவிவரங்கள் மற்றும் சிக்கலான கணக்கெடுப்புத் தரவுகளின் பகுப்பாய்வு ஆகிய துறைகளில் உயிரியல் புள்ளியியல் ஆராய்ச்சியில் பணியாற்றியுள்ளார்.
# டோனா புரோகன்

## ஆரம்ப வாழ்க்கை

ஜூலை 12, 1939 இல் பிறந்த இவர் மேரிலாந்தின் பால்ட்டிமோரில், ஒரு தொழிலாளிகள் குடியிருப்பில் வளர்ந்தார். மேலும் தனது குடும்பத்தில் கல்லூரிக்குச் சென்ற முதல் நபர் ஆவார். 1960 இல் கெட்டிஸ்பர்க் கல்லூரியில் கணிதத்தில் பட்டம் பெற்றார், 1962 இல் புர்டூ பல்கலைக்கழகத்தில் புள்ளிவிவரத்தில் முதுகலைப் பட்டம் பெற்றார். ஜோசப் சென்ட்ரான்ஸ்கின் மேற்பார்வையின் கீழ் 1967 இல் அயோவா மாநில பல்கலைக்கழகத்தில் புள்ளியியல் துறையில் முனைவர் பட்டம் பெற்றார்.
# டோனா புரோகன்

## பணிகள்

1971 இல், பபுரோகன் பெண்களுக்கான புள்ளியியல் குழுவை நிறுவினார். மேலும் புள்ளியியல் துறையில் அமெரிக்கப் பெண்களுக்கான புள்ளியியல் குழுவை நிறுவ உதவினார்.  
நான்கு ஆண்டுகள், வட கரோலினா பல்கலைக்கழகத்தின் பொது சுகாதார பள்ளியில் உதவி பேராசிரியராக இருந்தார். அங்கு மாதிரி ஆய்வு வடிவமைப்பு மற்றும் பகுப்பாய்வுகளில் நிபுணத்துவம் பெற்றார். பின்னர் 1970 இல், எமோரி மருத்துவப் பள்ளி பல்கலைக்கழகத்தில் இணை பேராசிரியராகவும், பின்னர் புள்ளியியல் மற்றும் மரபியல் துறையில் பேராசிரியராகவும் சேர்ந்தார். 1991-1994 க்கு இடையில், எமோரியில் மரபியல் புள்ளிவிவரப் பிவின் இயக்குநராக இருந்தார். பின்னர் எமரி பல்கலைக்கழகத்திலிருந்து 2004 இல் ஓய்வு பெற்றார்.  
1975 ஆம் ஆண்டு முதல், மரபியல் புள்ளியியல் துறையில் குறிப்பாக முதன்மையாக சிக்கலான மாதிரி ஆய்வுகளின் வடிவமைப்பு மற்றும் பகுப்பாய்வின் சிறப்புப் பகுதியில் நிபுணராக பணியாற்றினார்,.
# டோனா புரோகன்

## சொந்த வாழ்க்கை

1950கள் மற்றும் 1960களில் கணிதத்தில் ஒரு பெண்ணாக இருந்த இவர், நார்த் கரோலினா பல்கலைக்கழகத்தின் சேப்பல் ஹில் மற்றும் எமரி பல்கலைக்கழகத்தின் சமமற்ற இழப்பீடு மற்றும் டிகால்ப் கவுண்டி வாக்காளர் பதிவாளருடனான சட்டப் போராட்டம் உட்பட பல பாலின பாகுபாடு சம்பவங்களால் அவதிப்பட்டார்.  
சார்லஸ் ரூல் என்பவரை மணந்து இரண்டு குழந்தைகளைப் பெற்றனர். இருப்பினும் இவர்களது மகன் குழந்தைப் பருவத்திலேயே இறந்துவிட்டான். பின்னர் இருவரும் விவாகரத்து செய்தனர்.
# டோனா புரோகன்

## விருதுகளும் கௌரவங்களும்

இவர் அமெரிக்க புள்ளியியல் சங்கத்தின் உறுப்பினராக உள்ளார். 1993 இல் எமரி பல்கலைக்கழகத்தின் தாமஸ் ஜெபர்சன் விருதை பெற்றார். மேலும் 2002 இல் அயோவா மாநில பல்கலைக்கழகத்தின் சிறப்புமிக்க முன்னாள் மாணவர் விருதும் வழங்கப்பட்டது. 1995 ஆம் ஆண்டில், அயோவா மாநில பல்கலைக்கழகம் தனது வளாகத்தில் இவரது பெயரை பொறித்தது. இது சிறந்த பெண் பட்டதாரிகள் மற்றும் ஆசிரியர்களை கௌரவிக்கும் நிகழ்வாகும்.  
இவரது பணியை கௌரவிக்கும் வகையில் எமரி பல்கலைக்கழகத்தில் 2004 இல் "டோனா ஜே. புரோகன் உயிர்புள்ளியியல்" துறை நிறுவப்பட்டது.
- Gayle S Biehler, G Gorgon Brown, Rick L Williams, Donna Brogan. "Estimating Model-Adjusted Risks, Risk Differences, and Risk Ratios From Complex Survey Data." American Journal of Epidemiology. 171(5), 2010.
- Sherryl H Goodman, Donna Brogan, Mary Ellen Lynch and Brook Fielding. "Social and Emotional Competence in Children of Depressed Mothers." Child Development. 64(2), 1993.
- Cecil Slome, Donna Brogan, Sandra Eyres, and Wayne Lednar. "Basic Epidemiological Methods and Biostatistics: a Workbook." 1982. Wadsworth, Belmont, Cal.
# புருசோத்தமன்

-பூமாதேவியுடன் காட்சியளிக்கும்விஷ்ணு பகவான்]]  
**புருசோத்தமன்** (சமசுகிருதம்:पुरुषोत्तम), இந்து தொன்மவியலில் காக்கும் கடவுளான விஷ்ணுவின் அடைமொழி **உத்தம புருஷன்** என்பதாகும். வைஷ்ணவர்களின் கூற்றுப்படி, விஷ்ணு பகவான் மோட்சத்தின் ஆதாரம், பாவங்களை விடுவிப்பவர், அறிவின் ஊற்று மற்றும் அனைத்து உயிரினங்களிலும் உயர்ந்தவர்.
# புருசோத்தமன்

## சொற்பிறப்பியல்

புருசோத்தமன் என்ற அடைமொழியின் பொருள் "உயர்ந்த புருஷன்", "உயர்ந்த உயிர்", உத்தம புருஷன் அல்லது "உயர்ந்த கடவுள்" என்பதாகும்.  
இதற்கு மாற்றாக, "உயர்ந்த புருஷராக இருப்பவர், *சரம்* (அழியக்கூடிய - அதாவது பிரகிருதி) மற்றும் அட்சரத்திற்கும் (அழியாமைக்கும்) அப்பாற்பட்டவர்" (என்றும் அழியாத பிரம்மம்)".
# புருசோத்தமன்

## இந்து சமய இலக்கியங்களில்

புருஷோத்தமன் என்பது விஷ்ணுவின் பெயர்களில் ஒன்றாகும். மேலும் மகாபாரதத்தில் பீஷ்ம பருவம்|பீஷ்வ பருவத்தில்]] வரும் விஷ்ணு சஹஸ்ரநாமத்தில் காக்கும் கடவுளான விஷ்ணுவின் 1000 பெயர்களில் 24வது பெயராக புருசோத்தமன் பெயர் வருகிறது. விஷ்ணுவின் அவதாரங்களான இராமரை *மரியாதை புருஷோத்தமன்* என்றும்,கிருஷ்ணரை *லீலா புருஷோத்தமன்* என்றும் அழைக்கப்படுகிறார்.
# புருசோத்தமன்

## இந்து சமய இலக்கியங்களில்

### பகவத் கீதை

பகவத் கீதை தனது வசனங்களில் கிருஷ்ணரை புருசோத்தமன் என அடைமொழி இட்டு அழைக்கிறது:  
ஸ்வயம் ஏவாத்மநாத்மானம் வேத்த த்வம் புருஷோத்தம் ।  
பூத-பவன் பூதேஷ் தேவ-தேவ ஜகத்-பதே ॥ 15 ॥  
ஸ்வயம் ஏவாத்மனாத்மானம் வேத்த த்வம் புருஷோத்தம | பூத-பாவன பூதேஷ தேவ-தேவ ஜகத்-பதே || 15 ||  
உயிரினங்களைப் படைத்தவனே, உயிரினங்களின் ஆட்சியாளனே, கடவுள்களின் கடவுளே, பிரபஞ்சத்தின் அதிபதியே, உத்தம புருஷனே, நீ என்னவாக இருக்கிறாய் என்பதை நீயே அறிவாய்.—பகவத் கீதை அத்தியாயம் 10 - சுலோகம் 15
# புருசோத்தமன்

## இந்து சமய இலக்கியங்களில்

### ஹரிவம்சம்

ஹரிவம்சத்தில், திருப்பாற்கடல் கடைதல் நிகழ்வுகளுக்கு முன், விஷ்ணுவை புருசோத்தமன் எனும் அடைமொழியால் பிரம்மா குறிப்பிடுகிறார்:
-
# புருசோத்தமன்

## இந்து சமய இலக்கியங்களில்

### கருட புராணம்

கருட புராணத்தில் விஷ்ணு பஞ்சாரத்தில் புருசோத்தமன் எனும் அடைமொழி இடம்பெற்றுள்ளது:[4]
- புருசோத்தமா, உமக்கு வணக்கம். உனது உழவுப் பங்கை எடுத்துக் கொண்டு கிழக்கில் என்னைக் காப்பாயாக. விஷ்ணுவே, நான் உன்னிடம் அடைக்கலம் புகுந்தேன். தாமரைக் கண்களை உடையவனே, உனது கதாயுதத்தை எடுத்துக்கொண்ட ஷடனா, வடக்கே என்னைக் காத்தருளும். பிரபஞ்சத்தின் அதிபதியே, நான் உன்னிடம் அடைக்கலம் புகுந்தேன்.
# தி எலிபெண்ட் விசுபெரர்சு

**தி எலிபெண்ட் விசுபெரர்சு** (ஆங்கிலத்தில்:**The Elephant Whisperers**) என்பது ஆம் ஆண்டு வெளியான தமிழ் மொழி ஆவண குறும்படம் ஆகும். இப்படத்தை அறிமுக இயக்குநரான கார்த்திகி கோன்சால்வ்சு இயக்கியுள்ளார். மேலும் இக்குறும்படமானது இந்திய-அமெரிக்கர்களின் கூட்டுத் தயாரிப்பாகும். இந்த ஆவண குறும்படத்தில், தாய் யானையை இழந்த ஆதரவற்றக் குட்டி யானைகளுக்கும் அதைப் பராமரிக்கும் பழங்குடி இனத் தம்பதியர்களான பொம்மன் மற்றும் பெல்லி ஆகியேர்களிடையே உருவாகும் பாசப் பிணைப்பைப் பற்றி விவரிக்கிறது. இத்திரைப்படமானது 2022 டிசம்பர் 8 ஆம் நாள் நெற்ஃபிளிக்சு மூலம் படம் வெளியானது. இது 95வது அகாதமி விருதுகளில் சிறந்த ஆவணக் குறும்படத்திற்கான அகாதமி விருதை மார்ச்சு 12, 2023 ஆம் ஆண்டு அன்று வென்றது. இந்த வகையில் அகாதமி விருதை வென்ற முதல் இந்திய ஆவண குறும்படமாக இது அமைந்துள்ளது.
# அனோபிலிஸ்

**அனோபிலிசு** (*Anopheles*) என்பது கொசுவின் ஒரு பேரினமாகும். இது 1818-ல் ஜே. டபிள்யூ. மெய்ஜென் என்பவரால் முதன் முதலில் விவரிக்கப்பட்டு பெயரிடப்பட்டது. இதில் சுமார் 460 இனங்கள் அங்கீகரிக்கப்பட்டுள்ளன. இப்பேரினத்தின் கீழ் 100க்கும் மேற்பட்ட சிற்றினங்கள் உள்ளன. இவை மனிதருக்கு மலேரியாவை பரப்பக்கூடியன. இவற்றில் 30 முதல் 40 சிற்றினங்கள் மட்டுமே பொதுவாக *பிளாஸ்மோடியம்* பேரினத்தின் ஒட்டுண்ணிகளை பரப்புகின்றன. இது உள்ளூர் பகுதிகளில் மனிதர்களுக்கு மலேரியாவை ஏற்படுத்துகிறது. மிகவும் ஆபத்தான மலேரியா ஒட்டுண்ணி சிற்றினமான *பிளாசுமோடியம் பால்சிபாரமை* (மனிதர்களுக்கு) பரவுவதில் முக்கியப்பங்கு காரணமாக *அனோபிலிசு காம்பியா* மிகவும் அறியப்பட்ட சிற்றினமாகும்.  
இந்தப் பொதுப் பெயர் பண்டைய கிரேக்கச் சொல்லான 'பயனற்றது' என்பதிலிருந்து வந்தது. ἀν- an-, 'not', 'un-' மற்றும் 'profit' என்பதிலிருந்து பெறப்பட்டது.  
மற்ற பேரினக் கொசுக்கள் (*ஏடீஸ்*, *கியூலெக்சு*, *குலிசெட்டா*, *ஹேமகோகஸ்,* *ஓக்லெரோடாடஸ்*) நோய்க்காவி முகவர்களாக செயல்படலாம் என்றாலும் இவை மனிதருக்கு மலேரியாவை கடத்துபவை அல்ல.
# கிரா நாராயணன்

**கிருபா என்ற "கிரா" நாராயணன்** (பிறப்பு 26 ஜனவரி 1994),இந்தியாவின் தமிழ்நாட்டை பூர்வீகமாகக் கொண்ட திரைப்பட நடிகையும், தொலைக்காட்சி நிகழ்ச்சி தொகுப்பாளரும், நாடக நடிகையும், இசைக்கலைஞரும் விளையாட்டு வர்ணனையாளருமாவார். மலேசியா நாட்டில் படித்து வளர்ந்த இவர், ஸ்டார் விளையாட்டு அலைவரிசையில் மட்டைப்பந்தாட்ட விளையாட்டினை தொகுத்து வர்ணனை செய்ததற்காகவும், பொழுதுபோக்கு நிறுவனமான வால்ட் டிஸ்னி நிறுவனம் மற்றும் நுழைவுச்சீட்டு இணைய தளமான புக் மை ஷோ நிறுவனமும் இணைந்து 2011 ம் ஆண்டு நடத்திய மிகப்பெரும் இசைவடிவில் நிகழ்த்தப்பட்ட நாடக நிகழ்ச்சியான அலாவுதீனில் கதாநாயகியான இளவரசி ஜாஸ்மின் என்ற பாத்திரத்தில் நடித்ததற்காகவும் எல்லாராலும் அறியப்பட்டுள்ளார்,
# கிரா நாராயணன்

## தனிப்பட்ட வாழ்க்கை

கிரா, மலேசியாவின் கோலாலம்பூரில் வளந்தரவராவார். அவரது குழந்தைப் பருவத்திலேயே கர்நாடக இசை மற்றும் பரதநாட்டியம் போன்றவைகளைக் கற்றுள்ளார், மேலும் ஓவியக்கலை மற்றும் டென்னிஸ் விளையாட்டுகளிலும் மிகுந்த ஈடுபாடு கொண்டு காணப்பட்ட கிரா தனது 13 வயதில் அவரது பள்ளியில் நடத்தப்பெற்ற இசைநாடகத்தில் நடித்தபோது நடிப்பை தொழிலாகக் கொள்வதாக உணர்ந்துள்ளார். கார்டன் இன்டர்நேஷனல் பள்ளியில் பள்ளிப்படிப்பை முடித்த கிரா,
# கிரா நாராயணன்

## தனிப்பட்ட வாழ்க்கை

### நாடக மேடை

பொழுதுபோக்கு நிறுவனமான வால்ட் டிஸ்னி நிறுவனம் மற்றும் நுழைவுச்சீட்டு இணைய தளமான புக் மை ஷோ நிறுவனமும் இணைந்து 2011 ம் ஆண்டு நடத்திய மிகப்பெரும் இசைவடிவில் நிகழ்த்தப்பட்ட நாடக நிகழ்ச்சியான அலாவுதீனில் கதாநாயகியான இளவரசி ஜாஸ்மின் என்ற பாத்திரத்தில் இயக்குநர் டெஸ் ஜோசப்பால் தேர்வு செய்யப்பட்டு நடித்ததற்காகவும் எல்லாராலும் அறியப்பட்டுள்ளார். இது அந்நிறுவனம் 1992 ம் ஆண்டில் தயாரித்து வெளியிட்ட அலாவுதீன் என்ற திரைப்படத்தின் மேடை நாடகமாகும்.  
2019 ஆம் ஆண்டில் வெளியான, ரேல் பதம்ஸியின் *மை ஃபேர் லேடி" என்ற இசை நாடகத்தில் *எலிசா டூலிட்டில்'' என்ற புகழ்பெற்ற கதாபாத்திரமாக நடித்ததன் மூலம், இதே கதாபாத்திரத்தில் முன்னதாக நடித்த ஆட்ரி ஹெப்பர்ன் மற்றும் ஜூலி ஆண்ட்ரூஸ் போன்றோரைப் பின்பற்றி திரையுலகில் காலடி எடுத்து வைத்துள்ளார்.
# கிரா நாராயணன்

## தனிப்பட்ட வாழ்க்கை

### வெப் சீரிஸ்

2019 ஆம் ஆண்டில் வெளியான மைனஸ் ஒன் என்ற வலைத் தொடரில், இந்திய இணைய நட்சத்திரங்களான ஆயிஷா அகமது மற்றும் ஆயுஷ் மெஹ்ராவுக்கு இணையாக *தேவிகா/லாவண்யா* என இருவேடங்களில் நடித்துள்ளது குறிப்பிடத்தக்கது..
# கிரா நாராயணன்

## தனிப்பட்ட வாழ்க்கை

### திரைப்படம்

கிரா, 2018 ஆம் ஆண்டு வெளியான *கூத்தன் என்ற இசையைப் பற்றிய தமிழ்* படத்தில் *ஸ்ரீ தேவியாக* (பாரம்பரிய நடனக் கலைஞர்) திரைப்படங்களில் அறிமுகமாகியுள்ளார்., இப்படத்தில் இவர், தமிழ் திரையுலகில் பிரபலமான ஊர்வசி, பாக்யராஜ் மற்றும் மனோபாலா போன்றோருடன் இணைந்து நடித்துள்ளார்.
# புத்ராஜெயா பன்னாட்டு மாநாட்டு மையம்

**புத்ராஜெயா பன்னாட்டு மாநாட்டு மையம்** (மலாய்: *Pusat Konvensyen Antarabangsa Putrajaya*; ஆங்கிலம்: *Putrajaya International Convention Centre*) (**PICC**) என்பது மத்திய கூட்டரசு அரசாங்கத்தின் புத்ராஜெயா நிர்வாகப் பகுதியில் உள்ள முக்கிய மாநாட்டு மையம் ஆகும்.  
புத்ராஜெயா 5-ஆவது வளாகத்தில் (*Precinct 5 Putrajaya*) உயர்ந்த குன்றுப் பகுதியில் அமைந்து இருகும் புத்ராஜெயா பன்னாட்டு மாநாட்டு மையம் 135,000 சதுர மீட்டர் பரப்பளவைக் கொண்டுள்ளது. 2001-ஆம் ஆண்டு தொடங்கிய கட்டுமானம் செப்டம்பர் 2003-ஆம் ஆண்டு முடிவுற்றது.
# புத்ராஜெயா பன்னாட்டு மாநாட்டு மையம்

## பொது

இந்த மாநாட்டு மையத்திற்கு வடிவம் கொடுத்தவர் மலேசியாவின் நான்காவது பிரதமர் மகாதீர் பின் முகமது (*Mahathir Mohamad*) ஆகும். அக்டோபர் 2004-இல் **புத்ராஜெயா மாநாட்டு மையம்** (*Putrajaya Convention Centre*) எனப் பெயரிடப்பட்டது.  
பின்னர் பன்னாட்டு நிலையைப் பிரதிபலிக்கும் வகையில் பெயரிட வேண்டும் என தீர்மானிக்கப்பட்டது. அந்த வகையில் லண்டன், தோக்கியோ, பாரிஸ் போன்ற நகரங்களில் உள்ள உலகத் தரம் வாய்ந்த மாநாட்டு மையங்களுக்கு இணையாக புத்ராஜெயா மாநாட்டு மையத்தின் பெயரும் புத்ராஜெயா பன்னாட்டு மாநாட்டு மையம் என மாற்றம் செய்யப்பட்டது.
# புத்ராஜெயா பன்னாட்டு மாநாட்டு மையம்

## முக்கிய நிகழ்வுகள்

புத்ராஜெயா பன்னாட்டு மாநாட்டு மையத்தில் சில குறிப்பிடத்தக்க நிகழ்வுகள் நடைபெற்று உள்ளன.  
- 2003-ஆம் ஆண்டு இசுலாமிய ஒத்துழைப்பு அமைப்பு (*Organisation of Islamic Cooperation*) ஏற்பாடு செய்த 10-ஆவது இசுலாமிய உச்சிநிலை மாநாடு (*10th Islamic Summit*)
- 2007-ஆம் 2008-ஆம் ஆண்டுகளில் மலேசிய பன்னாட்டு வாணவெடி போட்டி (*Malaysian International Fireworks Competition*)
- 2010-ஆம் ஆண்டில் எந்திரன் திரைப்படத்தின் ஒலிப்பதிவு வெளியீடு
- 2015-ஆம் ஆண்டு கானோ எக்சல் பன்னாட்டு மாநாடு (*20th Gano Excel Internacional - Convención Global*)
# எலினோர் பைர்ன்ஸ்

**எலினோர் பைர்ன்ஸ்** ( *Elinor Byrns* ) (1876 - மே 27, 1957) ஒரு அமெரிக்க வழக்கறிஞரும், அமைதிவாதியும், பெண்ணியவாதியும், பெண்கள் அமைதி சங்கம் மற்றும் பெண்கள் அமைதி ஒன்றியத்தின் இணை நிறுவனரும் ஆவார்.
# எலினோர் பைர்ன்ஸ்

## ஆரம்ப வாழ்க்கை மற்றும் கல்வி

எலினோர் பைர்ன்ஸ் 1876 இல் இண்டியானாவின் லாஃபாயெட்டில் பிறந்தார், இண்டியானாபோலிஸில் உள்ள பெண்கள் கிளாசிக்கல் பள்ளியில் பயின்றார். 1900 இல் சிகாகோ பல்கலைக்கழகத்தில் பட்டம் பெற்ற பின்னர் நியூயார்க் பல்கலைக்கழகத்தில் வழக்கறிஞராக பட்டம் பெற்றார்.
# எலினோர் பைர்ன்ஸ்

## தொழில்

எலினோர் பைர்ன்ஸ் நியூயார்க் நகரத்தில் உள்ள ஒரு கார்ப்பரேட் சட்ட நிறுவனத்தில் இரண்டு ஆண்டுகள் பணிபுரிந்தார். அங்கு, சட்டம் எவ்வாறு நடைமுறைப்படுத்தப்பட்டது என்பதை அறிந்து ஏமாற்றத்துடன் வெளியேறினார். இவர் 1916 ஆம் ஆண்டு *தி நியூ ரிபப்ளிக்* இதழுக்கு "தி வுமன் லாயர்" என்ற தலைப்பில் எழுதிய கட்டுரையில், எலினோர் பைர்ன்ஸ் நிறுவனத்தில் பணிபுரிந்தபோது அவருக்குக் கிடைத்த அனுபவத்திலிருந்து "வழக்கறிஞர் தொழிலானது ஒரு ஆட்டமாக இருந்தால் நான் அப்பணியைச் செய்ய விரும்பவில்லை" என்று குறிப்பிட்டார்.
# எலினோர் பைர்ன்ஸ்

## செயற்பாடு

பைர்ன்ஸ் 1910 ஆண்டில், நியூ யார்க் நகரத்தின் பெண்ணிய வட்டங்களில் "ஹெட்டரோடாக்சி" என்ற பெண்ணியக் குழு உறுப்பினராகச் செயல்பட்டார், மேலும், ஐந்தாவது அவென்யூவில் முதல் வாக்குரிமை அணிவகுப்பைத் திட்டமிட உதவினார். இவர் நியூ யார்க் மாநிலத்தின் கல்லூரி சம வாக்குரிமை சங்கத்துடன் தீவிரமாக இணைந்து, செயற்பாட்டில் பங்குபெற ஆர்வமுள்ள இளம்பெண்களுக்குப் பயிற்சியளிக்கும் "வாக்குரிமைக் கல்லூரிகளை" ஊக்குவித்தார். இவர் தேசிய அமெரிக்க பெண் வாக்குரிமை சங்கத்தின் தேசிய விளம்பர இயக்குநராக இருந்தார். முதலாம் உலகப் போரை அச் சங்கம் ஆதரித்தால் தன் பணியை 1917 இல் ராஜினாமா செய்தார். அதே சமயத்தில் அமைதி மற்றும் சுதந்திரத்திற்கான மகளிர் சர்வதேசச் சங்கத்திலிருந்தும் ராஜினாமா செய்தார்.  
முக்கியப் பெண்ணிய அமைப்புகளிலிருந்து பிரிந்தவர், 1919 இல் உருவாக்கப்பட்ட மகளிர் அமைதி சங்கத்தின் தலைவராகவும், 1921 இல் மகளிர் அமைதி ஒன்றியத்தின் இணை நிறுவனராகவும் பணியாற்றி, அமைதிவாதத்தில் தனது கவனத்தைச் செலுத்தினார். 1923 ஆம் ஆண்டில், இவரும் கரோலின் லெக்ஸோ பாப்காக் இருவரும் இணைந்து போரை அறிவிக்க அல்லது நிதியளிக்க அமெரிக்க காங்கிரசுக்குள்ள அதிகாரத்தை அகற்றும் அரசியலமைப்பு திருத்த வரைவை உருவாக்கினர். 1924 இல், போரை எதிர்ப்போர்கள் சங்கத்தின் நிர்வாகக் குழுவிலும் பைர்ன்ஸ் இருந்தார்  
1927 இல் நடந்த அமெரிக்க செனட் விசாரணையில், தனது அமைதிப் பணியின் பின்னணியில் உள்ள உந்துதலைப் பற்றி எலினோர் பைர்ன்ஸ் விளக்கினார்:<blockquote>*உயிரை மதிக்கக் கற்றுக் கொள்ளும் அரசாங்கம், தனது குடிமக்களைப் போரின் அசாதாரணத்தில் ஈடுபட அனுமதிப்பதன் முட்டாள்தனத்தையும் அக்கிரமத்தையும் உணர்ந்து, விவேகமான அரசாங்கமாக இருக்கும்.* *வாழ்க்கையை, மதிப்புமிக்கதாக மாற்ற முடியும் என்பதை அது அறியும்.* *அதன் குடிமக்கள் கொலை, மற்றும் பிறரின் ஆளுமையை மீறுதல் போன்ற அசிங்கமான பழக்கங்களை கைவிட்டு, ஆக்கப்பூர்வமான, செயல்களில் கவனம் செலுத்தாத வரை, வளர்ச்சியின் உச்ச நிலையை அடைய முடியாது என்பதை அது புரிந்து கொள்ளும்.* </blockquote>
# எலினோர் பைர்ன்ஸ்

## இறப்பு

பைர்ன்ஸ் 1957 இல் தனது 80வது வயதில் இறந்தார்.
# பாலாகாட் மக்களவைத் தொகுதி

**பாலாகாட் மக்களவைத் தொகுதி** (*Balaghat Lok Sabha constituency*) இந்தியாவின் மத்தியப் பிரதேச மாநிலத்திலுள்ள 29 மக்களவைத் தொகுதிகளுள் ஒன்றாகும். இது பாலாகாட் மாவட்டத்தின் பகுதிகளையும், சிவ்னி மாவட்டத்தின் பகுதிகளையும் உள்ளடக்கியது.
# பாலாகாட் மக்களவைத் தொகுதி

## சட்டமன்றத் தொகுதிகள்

இம்மக்களவைத் தொகுதியில் மொத்தம் 8 சட்டமன்றத் தொகுதிகள் அடங்கியுள்ளன.
| எண் | பெயர் |  |  |  |  |
| --- | --- | --- | --- | --- | --- |
| பாலாகாட் | 108 | பைஹர் | பழங்குடியினர் | இந்திய தேசிய காங்கிரஸ் | சஞ்சய் உய்கே |
| 109 | லாஞ்சி | பொது | இந்திய தேசிய காங்கிரஸ் | ஹினா லிக்கிராம் காவரே |  |
| 110 | பரஸ்வாடா | பொது | பாரதிய ஜனதா கட்சி | ராம்கிஷோர் காவரே |  |
| 111 | பாலாகாட் | பொது | பாரதிய ஜனதா கட்சி | கௌரிசங்கர் சதுர்புஜ் பிசேன் |  |
| 112 | வாராசிவ்னி | பொது | சுயேச்சை | பிரதிப் அம்ருத்லால் ஜயிஸ்வால் |  |
| 113 | கட்டங்கி | பொது | இந்திய தேசிய காங்கிரஸ் | டாம்லால் ரகுஜி சகாரே |  |
| சிவ்னி | 114 | பர்கத் | பழங்குடியினர் | இந்திய தேசிய காங்கிரஸ் | அர்ஜூன் சிங் காக்கோடியா |
| 115 | சிவனி | பொது | பாரதிய ஜனதா கட்சி | தினேஷ் முனமுன் ராய் | } |
# பாலாகாட் மக்களவைத் தொகுதி

## வென்றவர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1951-52 | சிந்தமன் திவ்ருஜி கௌதம் | இந்திய தேசிய காங்கிரஸ் |
| 1957 |  |  |
| 1962 | போலாராம் ராமாஜி | பிரஜா சோசலிச கட்சி |
| 1967 | சிந்தமன் திவ்ருஜி கௌதம் | இந்திய தேசிய காங்கிரஸ் |
| 1971 |  |  |
| 1977 | கச்சாரு லால் ஹேம்ராம் ஜெயின் | இந்தியக் குடியரசுக் கட்சி |
| 1980 | நந்த்கிஷோர் சர்மா | இந்திரா காங்கிரஸ் |
| 1984 | இந்திய தேசிய காங்கிரஸ் |  |
| 1989 | கங்கார் முஞ்சாரே | சுயேச்சை |
| 1991 | விஸ்வேஷ்வர் பகத் | இந்திய தேசிய காங்கிரஸ் |
| 1996 |  |  |
| 1998 | கௌரிசங்கர் சதுர்புஜ் பிசேன் | பாரதிய ஜனதா கட்சி |
| 1999 | பிரகலாத் சிங் படேல் |  |
| 2004 | கௌரிசங்கர் சதுர்புஜ் பிசேன் |  |
| 2009 | கே. டி. தேஷ்முக் |  |
| 2014 | போத்சிங் பகத் |  |
| 2019 | தால் சிங் பிசேன் | } |
# அன்னி கூப்பர் பாய்ட்

**அன்னி கூப்பர் பாய்ட்** ( Annie Cooper Boyd ) (1880-1935) ஒரு அமெரிக்க பெண்ணியவாதியும், நீர்வர்ண ஓவியங்கள் வரைபவரும், நாட்குறிப்பு எழுதுபவரும் ஆவார்.
# அன்னி கூப்பர் பாய்ட்

## வாழ்க்கைக் குறிப்பு

**அன்னி பர்ன்ஹாம் கூப்பர்** பாய்ட் ஒரு செழிப்பான படகு கட்டும் தொழிலாளியான வில்லியம் கூப்பரின் மகளாக நியூயார்க்கில் உள்ள சாக் துறைமுகத்தில் பிறந்தார்; இவர், தனது பெற்றோரின் பதினொரு குழந்தைகளில் கடைசியாகப் பிறந்தவர். இவர், தனது 16வது வயதில் நாட்குறிப்பை எழுதத் தொடங்கி, அதை தனது முதிர்வயது வரை தொடர்ந்து எழுதினார். இவரது தந்தை 1894 இல் இறந்தார், ஓராண்டு கழித்து இவர் வில்லியம் ஜான் பாய்ட் என்பவரை மணந்தார், அவருடன் புரூக்ளினுக்கு குடிபெயர்ந்தார்; இவரது தந்தை இவருக்களித்த சாக் துறைமுக இல்லத்தைக் கோடைகாலத்தில் தங்கும் இல்லமாகப் பயன்படுத்தினர். இவர்களின் மகன் வில்லியம் 1898 இல் பிறந்தார், இவர்களின் மகள் நான்சி மூன்று ஆண்டுகளுக்குப் பிறகு பிறந்தார். இறுதியில், இவர் தனது கணவருடன் சாக் துறைமுகத்தில் உள்ள கோடைக்கால இல்லத்தில் முழுநேரமாக வசிக்கத் திரும்பினர், அங்கு இவர் 'ஹெரால்ட் ஹவுஸ் தேநீர் அறை' எனும் பெயரில் உணவகத்தை நடத்தினார். கட்டிடம் முழுவதும் ஓவியங்களால் அலங்கரிக்கப்பட்டுள்ளது. இவரது நாட்குறிப்பில் இருந்து சில பகுதிகள் மற்றும் ஓவியங்கள், "அன்கர் டு வின்ட்வார்ட்: தி டைரிஸ் & பெயிண்டிங்ஸ் ஆஃப் அன்னி கூப்பர் பாய்ட் * (1880-1935) என்கிற பெயரில் வெளியிடப்பட்டது*.
# ஹெலன் சர்ச்சில் கேண்டீ

**ஹெலன் சர்ச்சில் கேண்டீ** ( Helen Churchill Candee )(அக்டோபர் 5, 1858 &ndash; ஆகஸ்ட் 23, 1949) ஒரு அமெரிக்க எழுத்தாளரும், பத்திரிகையாளரும், உட்புற வடிவமைப்பாளரும், பெண்ணியவாதியும், புவியியலாளரும் ஆவார். 1912 இல் *டைட்டானிக்* மூழ்கியதில் இருந்து உயிர் பிழைத்தவராக அறியப்படுகிறார். மேலும் தென்கிழக்கு ஆசியாவின் பயண எழுத்தாளராகவும் ஆய்வாளராகவும் பணியாற்றினார்.
# ஹெலன் சர்ச்சில் கேண்டீ

## ஆரம்ப கால வாழ்க்கை

ஹெலன் நியூ யார்க் நகர வணிகர் ஹென்றி மற்றும் மேரி எலிசபெத் (ஹங்கர்ஃபோர்ட்) சர்ச்சிலின் மகளாக பிறந்தார். இவர் தனது குழந்தைப் பருவத்தின் பெரும்பகுதியை கனெக்டிகட்டில் கழித்தார். இவர் கனெக்டிகட்டின் நார்வாக்கைச் சேர்ந்த எட்வர்ட் கேண்டீயை மணந்தார், இவருக்கு எடித் மற்றும் ஹரோல்ட் என்று இரண்டு குழந்தைகள் பிறந்தனர். இவரது கணவர் குடும்பத்தை கைவிட்ட பிறகு, ஹெலன் கேண்டீ தன்னையும் குழந்தைகளையும் பாதுகாத்துக்கொள்ள வேண்டி, *ஸ்க்ரிப்னர்ஸ்* மற்றும் *தி லேடீஸ் ஹோம் ஜர்னல்* போன்ற பிரபலமான பத்திரிகைகளுக்கு எழுத்தாளராக பணியில் சேர்ந்தார். இவர் ஆரம்பத்தில் தனக்கு மிகவும் பரிச்சயமான, பண்பட்ட நடத்தை நெறிகள் மற்றும் வீட்டு நிர்வாகம் போன்ற தலைப்புகளில் எழுதினார். ஆனால் விரைவில் குழந்தை பராமரிப்பு, கல்வி மற்றும் பெண்கள் உரிமைகள் போன்ற பிற தலைப்புகளில் எழுதினார். இவர் பல ஆண்டுகளாக ஓக்லஹோமாவில் வசித்து வந்தார், மேலும் அந்த பகுதியைப் பற்றிய இவரது கதைகள் இவரை ஒரு பத்திரிகையாளராக தேசிய முக்கியத்துவம் பெற உதவியது. நீண்ட பிரிவினைக்குப் பிறகு 1896 இல் கேண்டீ கணவரிடமிருந்து விவாகரத்து பெற்றார்.
# ஹெலன் சர்ச்சில் கேண்டீ

## தொழில்

விற்பனையில் சாதனை படைத்த இவரது முதல் புத்தகமான *ஹவ் வுமன் மே எர்ன் எ லிவிங்* (1900) மூலம் கேண்டீ ஒரு பெண்ணியவாதி என்று நிரூபிக்கப்பட்டுள்ளது. இவரது இரண்டாவது புத்தகமான *ஆன் ஓக்லஹோமா ரொமான்ஸ்* (1901), ஓக்லஹோமா பிரதேசத்தில் குடியேறுவதற்கான சாத்தியக்கூறுகளை ஊக்குவித்த ஒரு நாவல் என்று அறியப்படுகிறது.  
ஒரு பிரபலமான இலக்கியவாதியாக, கேண்டீ வாஷிங்டன், DC க்கு குடிபெயர்ந்தார், அங்கு இவர் முதல் தொழில்முறை உட்புற வடிவமைப்பாளர்களில் ஒருவரானார். இவரது வாடிக்கையாளர்களில் அப்போதைய போர் செயலாளர் ஹென்றி ஸ்டிம்சன் மற்றும் ஜனாதிபதி தியோடர் ரூஸ்வெல்ட் ஆகியோர் அடங்குவர். கேண்டீயின் புத்தகம், *அலங்கார பாணிகள் மற்றும் காலங்கள்* (1906), இவரது வடிவமைப்பு கொள்கைகளை உள்ளடக்கியது. மேலும், கவனமான வரலாற்று ஆராய்ச்சி மற்றும் முழுமையான நம்பகத்தன்மையுடையதாக இந்த புத்தகம் குறிப்பிடப்படுகிறது.  
வாஷிங்டனில் இருந்தபோது, கேண்டீ ஒரு முனைப்பான சமூக வாழ்க்கையைத் தொடர்ந்தார், பல சிவில் வாரியங்களில் பணியாற்றினார். ஜனநாயக அரசியலில் தன்னை ஈடுபடுத்திக் கொண்டார். இவரது நண்பர்கள் தாராளவாத சீர்திருத்தவாதி வில்லியம் ஜென்னிங்ஸ் பிரையன் முதல் தீவிர பழமைவாத முதல் பெண்மணி ஹெலன் ஹெரான் டாஃப்ட் வரை பலவிதமானவர்கள். பெண்களின் உரிமைகள் பற்றிய மாறுபட்ட கருத்துக்கள் இருந்தபோதிலும், டாஃப்ட்ஸுடனான இவரது நட்பு நீண்ட காலமாக இருந்தது. இவர் ஜனாதிபதி தியோடர் ரூஸ்வெல்ட் மற்றும் அவரது மனைவியுடன் நெருக்கமாக இருந்தார்; கேண்டீயின் மிக முக்கியமான இரண்டு அலங்காரப் பணிகள் ரூஸ்வெல்ட்ஸிடமிருந்து வந்தவை. அவை முறையே, 1907 இல் முதல் பெண்மணியான லூயிஸ் XVI க்கு ஒரு ஜோடி நாற்காலிகளைத் தேர்ந்தெடுத்ததும் 1909 இல், வெள்ளை மாளிகையின் மேற்கு பிரிவில் மறுவடிவமைப்பதற்காக கட்டிடக் கலைஞர் நாதன் சி. வைத் உடன் இணைந்து பொது ஆலோசனை நடைபெற்றதுமாகும்.  
கேண்டீ கோர்கோரன் கேலரி ஆஃப் ஆர்ட்டின் அறங்காவலராகவும், தொல்பொருள் சங்கம் மற்றும் அமெரிக்கக் கலைக் கூட்டமைப்பு இரண்டிலும் உறுப்பினராகவும், தேசிய பெண் வாக்குரிமை சங்கத்தின் வாஷிங்டன் பிரிவின் குழு உறுப்பினராகவும் இருந்தார்.  
ஒரு பத்திரிகையாளராக தனது ஆரம்ப ஆண்டுகளில், குட் *ஹவுஸ் கீப்பிங்*, *ஹார்பர்ஸ் பஜார்*, *தி லேடீஸ் ஹோம் ஜர்னல்* மற்றும் *வுமன்ஸ் ஹோம் கம்பேனியன்* போன்ற பாரம்பரிய பெண்கள் ஆர்வமுள்ள பத்திரிகைகளுக்கு புனைகதை எழுதினார். கலை, கலாச்சாரம் மற்றும் வடிவமைப்பு ஆகியவற்றில் கவனம் செலுத்திய அவரது பிற்கால கட்டுரைகள் *அமெரிக்கன் ஹோம்ஸ்*, *அமெரிக்கன் மேகசின் ஆஃப் ஆர்ட்* *இன்டர்நேஷனல் ஸ்டுடியோ* ஆகியவற்றில் வெளிவந்தன. அன்றைய பல முன்னணி இலக்கிய மற்றும் அரசியல் இதழ்ககளான *அட்லாண்டிக் மந்த்லி*, *தி செஞ்சுரி*, *ஃபோரம்*, *மெட்ரோபொலிட்டன்* மற்றும் *ஸ்க்ரிப்னர்ஸ்* போன்றவற்றிலும் கேண்டீ பங்களித்தார்:  
இவர் எட்டு புத்தகங்களை எழுதினார். அதில், நான்கு புத்தகங்கள் அலங்காரக் கலைகள் பற்றியது. இரண்டு பயணக் குறிப்புகள், ஒன்று அறிவுறுத்தல், மற்றுமொன்று நாவல் ஆகும். கேண்டீயின் புத்தகங்களில் மிகப்பெரிய விற்பனையானது *தி டேப்ஸ்ட்ரி புக்* (1912) ஆகும், இது பல பதிப்புகளில் வெளிவந்தது.
# ஹெலன் சர்ச்சில் கேண்டீ

## இறப்பு

1949 இல், 90 வயதில், மைனே, யார்க் துறைமுகத்தில் உள்ள தனது கோடைகால குடியிருப்பில் கேண்டீ இறந்தார்.
# தமாரா குணநாயகம்

**தமாரா மணிமேகலை குணநாயகம்** (*Tamara Manimekhalai Kunanayakam*) இலங்கை நாட்டின் அரசாங்க வெளியுறவுத்துறை நிபுணராவர். ஜெனிவாவில் உள்ள ஐக்கிய நாடுகள் சபையின் அலுவலகத்திற்கான இலங்கையின் முன்னாள் நிரந்தரப் பிரதிநிதியாகவும், உரோமையின், ஆட்சிபீடத்திற்கான இலங்கைத் தூதுவராகவும் பணியாற்றியுள்ளார்.
# தமாரா குணநாயகம்

## ஆரம்பகால வாழ்க்கை

தாமர, லங்கா சமச மாஜக் கட்சி மற்றும் அரசாங்க குருமார் சேவைகள் சங்கத்தின் உறுப்பினராக இருந்த, யாழ்ப்பாணத்தில் உள்ள சுண்டிக்குளியைச் சேர்ந்த ஆங்கிலிக்க இலங்கைத் தமிழரான தந்தைக்கும் பதுளையைச் சேர்ந்த இந்து இந்தியத் தமிழரான தாய்க்கும் இலங்கையில் உள்ள கொழும்பில் பிறந்தவராவார். அதன் பின்னர், ஜெனீவா திரும்பி சர்வதேச மற்றும் மேம்பாட்டு ஆய்வுகள் பட்டதாரி நிறுவனத்தில் 1982 ம் ஆண்டில் சர்வதேச உறவுகள் படிப்பில் முதுகலை பட்டம் பெற்றுள்ளார். கணவரை இழந்த இவரது தாயும் மற்ற சகோதரர்களும் 1983 ம் ஆண்டில் ஜெனீவாவுக்கு இவருடன் குடிபெயர்ந்தனர்.  
தாமர, தமிழ், சிங்களம், ஆங்கிலம், பிரான்சிய, செர்மானிய மற்றும் எசுப்பானிய மொழிகளில் சரளமாக பேசவும் எழுதவும் திறமை கொண்டவர்.<blockquote>வல்வெட்டித்துறை நகரம் சூறையாடப்பட்டு மக்கள் அனைவரும் கொல்லப்பட்டதாக இப்போதுதான் செய்தி கிடைத்தது. திருகோணமலையில் இலங்கைகடற்படையினர் ஆயிரத்திற்கும் அதிகமானோரை கொன்றுள்ளனர். கொழும்பில் இரண்டு அகதிகள் முகாம்கள் இராணுவத்தினரால் தாக்கப்பட்டுள்ளன. யாழ்ப்பாணத்தின் உணவுப் பொருட்கள் இராணுவத்தினரால் முடக்கப்பட்டுள்ளன. UNDP கொழும்பு, NORAD கொழும்பு மற்றும் தமிழ் தகவல் மையம் லண்டன் ஆகியவை இந்த தகவல்களை அளித்துள்ளன.</blockquote>இந்த தொலைநகல் ஊடகங்களுக்கும் கசிந்து, குணநாயகம் ஒரு " தமிழீழப் பிரச்சாரகர்" என்று குற்றம் சாட்டப்பட்டார்.  
குணநாயகம், 1989 முதல் 1990 வரை ஐக்கிய நாடுகளின் மனித உரிமைகள் மையத்தின் மனித உரிமை அதிகாரியாக இருந்துள்ளார். 1991 ஆம் ஆண்டில் அவர் ஹைடெல்பெர்க் இன் இன்ஸ்டிடியூட் ஃபார் இன்டர்டிசிப்ளினரி ஆராய்ச்சி மையத்தில் ஆராய்ச்சியாளராக இருந்துள்ளார். அதே நேரத்தில் சர்வதேச தொழிலாளர் அமைப்பில் (1991-93) ஆராய்ச்சி அதிகாரியாகவும், ப்ரெட் ஃபார் ஆல், பெர்னில் (1993-94) கொள்கை மேம்பாட்டுத் துறையின் தலைவராகவும் இருந்துள்ளார். 1994 முதல் 2005 வரை மனித உரிமைகள் ஆணையாளர் அலுவலகத்தில் முதல் அதிகாரியாக இருந்து, போரின் காரணமாக காணாமல் போனோர் தொடர்பான பிரிவுக்கு தலைமை தாங்கியுள்ளது குறிப்பிடத்தக்கது,  
2007 ம் ஆண்டில் பிரேசிலில் உள்ள இலங்கைத் தூதரகத்தின் அமைச்சர் ஆலோசகராக நியமிக்கப்பட்ட தாமர, 2009 முதல் 2011 வரை கியூபாவுக்கான இலங்கைத் தூதுவராக இருந்தார். 2011 ஆம் ஆண்டில், ஜெனிவாவில் உள்ள ஐக்கிய நாடுகளின் அலுவலகத்திற்கான இலங்கையின் நிரந்தரப் பிரதிநிதியாகவும், உரோமையின், ஆட்சிபீடத்திற்கான இலங்கைத் தூதுவராகவும் இலங்கை அரசால் நியமிக்கப்பட்டார். மேலும் ஆகஸ்ட் 2011 இல் அபிவிருத்திக்கான உரிமை தொடர்பான ஐக்கிய நாடுகளின் அரசாங்கங்களுக்கு இடையிலான செயற்குழுவின் தலைவராக மற்றும் அறிக்கையாளராகவும், அதன் 58வது அமர்வில் ஐக்கிய நாடுகளின் வர்த்தகம் மற்றும் அபிவிருத்திக்கான மாநாட்டில் (UNCTAD) ஆசிய குழு நாடுகளின் துணைத் தலைவராகவும் தேர்ந்தெடுக்கப்பட்டுள்ளார்.
# தமாரா குணநாயகம்

## மற்ற நடவடிக்கைகள்

தாமர, ஜெனீவாவில் உள்ள பலதரப்பு அறக்கட்டளையின் நிறுவனராகவும் பாரிஸில் உள்ள உலகமயமாக்கல் கண்காணிப்பு, ஜெனீவாவில் உள்ள தெற்கு குழு மற்றும் ஜெனீவாவின் ஆசிய-பசிபிக் பணிக்குழு ஆகியவற்றின் ஸ்தாபக உறுப்பினராகவும் இருந்து வருகிறார். சர்வதேச நாணய அமைப்பு, முதலீட்டுக்கான பலதரப்பு ஒப்பந்தம், ஐக்கிய நாடுகளின் சீர்திருத்த செயல்முறை மற்றும் யூகோஸ்லாவியா, ஈராக் மற்றும் ஆப்கானிஸ்தானில் மனிதாபிமான தலையீடுகள் உட்பட சர்வதேச உறவுகள் குறித்த பல ஆய்வறிக்கைகளை எழுதி வெளியிட்டுள்ளார். போரினால் பாதிக்கப்படும் மக்களின் உரிமைகள், அரசாங்கங்களுக்கு எதிரான கண்காணிப்புகள் என பல்வேறு நடவடிக்கைகளிலும் ஈடுபட்டு வருகிறார்.
# எலிசபெத் ஹோலோவே மார்ஸ்டன்

**சாரா எலிசபெத் மார்ஸ்டன்** ( née ஹாலோவே; பிப்ரவரி 20, 1893 - மார்ச் 27, 1993) ஒரு அமெரிக்க வழக்கறிஞர் மற்றும் உளவியலாளர் ஆவார். அவர் தனது கணவர் வில்லியம் மோல்டன் மார்ஸ்டனுடன் சேர்ந்து, ஏமாற்றத்தைக் கண்டறியப் பயன்படுத்தப்படும் சிஸ்டாலிக் இரத்த அழுத்த அளவீட்டின் மேம்படுத்தலுக்காக அறியப்படுகிறார். இவர்களது கண்டுபிடிப்பானது பாலிகிராஃப்பின் முன்னோடியாகும்.  
இவர் தனது கணவரின் நகைச்சுவைப் படைப்பான வொண்டர் வுமன் புத்தகத்திற்கு உத்வேகம் அளித்தவர். வொண்டர் வுமன் பாத்திரம், இவர்களின் வாழ்க்கைத்துணையான ஆலிவ் பைரன் சார்ந்து வடிவமைக்கப்பட்ட ஒரு கதா பாத்திரம் ஆகும்.
# எலிசபெத் ஹோலோவே மார்ஸ்டன்

## ஆரம்ப கால வாழ்க்கை

வில்லியம் ஜார்ஜ் வாஷிங்டன் ஹோலோவே (பிப்ரவரி 13, 1961) ஒரு அமெரிக்க வங்கி எழுத்தர் மற்றும் அவரது மனைவி டெய்சி ( டி கவுன்சா; ஜூலை 19, 1945 இல் இறந்தார்) ஆகியோருக்கு மார்ஸ்டன் சாரா எலிசபெத் ஹோலோவே மாண் தீவில் பிறந்தார். இவரது பெர்றோரின் திருமணம் 1892 இல் இங்கிலாந்தில் நடந்தது. இவரது குடும்பம் அமெரிக்காவிற்குச் சென்ற பிறகு, சாரா மாசசூசெட்ஸின் பாஸ்டனில் வளர்ந்தார். இவருடைய புனைப்பெயர் "சாடி". தனது முன்பெயரான சாராவை நிராகரித்துவிட்டு, நடுப்பெயரான "எலிசபெத்தை" விரும்பி வைத்துக் கொண்டார்.
# எலிசபெத் ஹோலோவே மார்ஸ்டன்

## தொழில் மற்றும் குடும்பம்

மார்ஸ்டன் 1915 இல் மவுண்ட் ஹோலியோக் கல்லூரியில் உளவியலில் இளங்கலை பட்டம் பெற்றார்; 1918 இல் பாஸ்டன் யுனிவர்சிட்டி ஸ்கூல் ஆஃப் லாவில் தனது எல்.எல்.பி. பட்டம் பெற்றார். அந்த ஆண்டு சட்டப் பள்ளியில் பட்டம் பெற்ற மூன்று பெண்களில் இவரும் ஒருவர் ஆவார்.  
1920 களின் பிற்பகுதியில், டஃப்ட்ஸ் பல்கலைக்கழகத்தில் கற்பிக்கும் போது வில்லியம் சந்தித்த இளம் பெண் ஆலிவ் பைர்ன் வீட்டில் சேர்ந்தார். எலிசபெத் மார்ஸ்டனுக்கு பீட்டர் மற்றும் ஆலிவ் ஆன் என்ற இரண்டு குழந்தைகள் இருந்தனர், அதே நேரத்தில் ஆலிவ் பைர்ன் வில்லியமின் இரண்டு குழந்தைகளான பைர்ன் மற்றும் டான் ஆகியோரைப் பெற்றெடுத்தார். மார்ஸ்டன்கள் ஆலிவ் பெற்ற இரு குழந்தைகளையும் சட்டப்பூர்வமாகத் தத்தெடுத்தனர், மேலும் ஆலிவ் 1947 இல் வில்லியம் இறந்த பிறகும் குடும்பத்தின் ஒரு அங்கமாகவே இருந்தார்.  
மார்ஸ்டன் பணியாற்றியபோது ஆலிவ் குழந்தைகளுடன் வீட்டில் இருந்தார். அறுபத்தைந்து வயது வரை மெட்லைஃப்பில் தொடர்ந்து பணியாற்றிய எலிசபெத், நான்கு குழந்தைகளுக்கும் கல்லூரி படிப்புவரை நிதியுதவி அளித்தார். பைர்னை மருத்துவப் பள்ளியிலும், டான் சட்டப் பள்ளியிலும் பயின்றனர். 1990 ஆம் ஆண்டு ஆலிவ் இறக்கும் வரை எலிசபெத்தும் ஆலிவும் ஒன்றாக வாழ்ந்தனர் ஆலிவ் மற்றும் மார்ஸ்டன் இருவரும் அன்றைய பெண்ணியத்தை கடைப்பிடித்தவர்கள் என்று கூறப்படுகிறது.
# எலிசபெத் ஹோலோவே மார்ஸ்டன்

## சிஸ்டாலிக் இரத்த அழுத்த சோதனை

இவரது கணவர் வில்லியம் ஹார்வர்டில் உளவியல் துறையில் முனைவர் பட்டப்படிப்பைப் பயின்றபோது, மார்ஸ்டன் ஹார்வர்ட் பல்கலைக்கழகத்தின் ராட்கிளிஃப் கல்லூரியில் முதுகலை பட்டப்படிப்பில் சேர்ந்தார், அந்தக் காலத்தில் அக்கல்லூரி ஆண் மாணவர்களை மட்டுமே சேர்த்தது. இவர் வில்லியமுடன் அவரது ஆய்வறிக்கையில் பணிபுரிந்தார். இது இரத்த அழுத்த அளவுகளுக்கும் ஏமாற்றத்திற்கும் இடையிலான தொடர்பு பற்றியது. பின்னர் வில்லியம் சிஸ்டாலிக் இரத்த அழுத்த சோதனையை உருவாக்கினார், இது பாலிகிராஃப் சோதனைக்கு முன்னோடியாக ஏமாற்றத்தைக் கண்டறியப் பயன்படுத்தப்பட்டது.  
1921 ஆம் ஆண்டில், மார்ஸ்டன் ராட்கிளிஃபில் தனது முதுகலை பட்டம் பெற்றார். மேலும் வில்லியம் ஹார்வர்டில் தனது முனைவர் பட்டம் பெற்றார். மார்ஸ்டன் தனது ஆரம்பகால படைப்புகளில் வில்லியமின் ஒத்துழைப்பாளராக பட்டியலிடப்படவில்லை என்றாலும், பல எழுத்தாளர்கள் நேரடியாகவும் மறைமுகமாகவும் இவரது கணவரின் இரத்த அழுத்தம்/ஏமாற்ற ஆராய்ச்சி பற்றிய பணியில் எலிசபெத்தின் உதவியை குறிப்பிடுகின்றனர். வில்லியமின் பாலிகிராஃப் ஆய்வகத்தில் 1920 களில் எடுக்கப்பட்டு, 1938 ஆம் ஆண்டு வெளியானதொரு படத்தில் மார்ஸ்டன் காணப்படுகிறார்.
# எலிசபெத் ஹோலோவே மார்ஸ்டன்

## இறப்பு

மார்ஸ்டன் தனது 100 வது பிறந்தநாளுக்கு ஒரு மாதத்திற்குப் பிறகு மார்ச் 27, 1993 அன்று இறந்தார்.
# தி எலிபேண்ட் விசுபரர்

***தி எலிபேண்ட் விசுபரர்*** (*The Elephant Whisperer*) என்பது ஏப்ரல் 2009-ல் இலண்டனில் பான் மேக்மில்லனால் வெளியிடப்பட்ட மற்றும் சூலை 2009-ல் நியூயார்க்கில் உள்ள தாமசு டன்/தூய மார்ட்டின் அச்சகம் மூலம் வெளியிடப்பட்டது புத்தகம் ஆகும். இது தென்னாப்பிரிக்க எழுத்தாளரும் இயற்கைப் பாதுகாவலருமான லாரன்சு ஆண்டனி பத்திரிகையாளர் கிரஹாம் ஸ்பென்சுடன் இணைந்து எழுதிய இரண்டாவது புத்தகமாகும்.
# தி எலிபேண்ட் விசுபரர்

## கண்ணோட்டம்

அதிகம் விற்பனையாகும் இந்தப் புத்தகம், ஆப்பிரிக்க விளையாட்டுக் காப்பகத்தில் உள்ள ஆப்பிரிக்க யானைக் கூட்டத்தின் கதையைச் சொல்கிறது. அந்தோணி இந்த யானைகளின் ஆபத்தான நடத்தைக்காகச் சுடப்பட வேண்டும் என்று மக்களின் கருத்தின்படி சுடப்படவிருந்த நிலையில் யானைகளின் உயிரைக் காப்பாற்ற முயற்சிக்கும் செயல் குறித்தது.  
*தி எலிபேண்ட் விசுபரர்* பிரெஞ்சு, ஜெர்மன், இத்தாலி, சீனம், மற்றும் எசுபானியா ஆகிய மொழிகளில் மொழிபெயர்க்கப்பட்டுள்ளது. பிரான்ஸ், பின்லாந்து, ஹாலந்து, ஸ்லோவேனியா, கனடா, மற்றும் சுவீடன் ஆகிய நாடுகளில் ரீடர்ஸ் டைஜஸ்ட் மூலம் வெளியிடப்பட்டது. .
# தி எலிபேண்ட் விசுபரர்

## இலக்கிய விமர்சனம்

### விமர்சனங்கள்

இந்தப் புத்தகம் பலமுறை பத்திரிகைகளால் மதிப்பாய்வு செய்யப்பட்டுள்ளது.  
- மார்க் பெகோஃப், விலங்குகளின் உணர்ச்சிகரமான வாழ்க்கை என்ற நூலின் ஆசிரியர்.  
- ரால்ப் ஹெல்ஃபர், *மோடோக்கின்* ஆசிரியர்.
# கல்பனாகுமாரி தேவி

**கல்பனாகுமாரி தேவி** (*Kalpanakumari Devi*)(1936-28 ஆகத்து 2017) என்பவர் இந்திய நாவலாசிரியர் மற்றும் ஒடியா மொழியில் கவிஞர் ஆவார். தேவி ஒடியா இலக்கியத்திற்கான 2011-ல் சாகித்திய அகாதமி விருதை வென்றார்.
# கல்பனாகுமாரி தேவி

## வாழ்க்கை

கல்பனாகுமாரி தேவி 1936-ல் ஒடிசாவில் பிறந்தார். இவர் 1958-ல் கொல்கத்தாவிற்கு குடிபெயர்ந்தார். இவரது முதல் நாவலான *கபி* 1954-ல் வெளியிடப்பட்டது.  
தேவி ஒடியா எழுத்தாளர் கந்தூரி சரண் தாசை மணந்தார். கந்தூரி சரண் 2014-ல் இறந்தார். இந்த இணையரின் மகள் சபர்னி தாசு பெங்காலி பத்திரிக்கையான *பிரதாமாவின்* ஆசிரியராக உள்ளார்.  
கல்பனாகுமாரி தேவி 28 ஆகத்து 2017 அன்று கொல்கத்தாவில் இறந்தார்.
# கல்பனாகுமாரி தேவி

## சர்ச்சை

கல்பனாகுமாரி தேவியின் *அச்சின்ஹா பசபூமி* சாகித்திய அகாதமி விருதுக்குப் பரிந்துரைக்கப்பட்ட பிறகு, பல ஒடியா இலக்கியவாதிகள் இதற்கு எதிர்ப்பு தெரிவித்தனர். நடைமுறை முறைகேடுகள் மற்றும் தேர்வில் உள்ள முக்கியமான வேறுபாடுகளைக் காரணம் காட்டி. ஆசிரியருக்கு விருது அறிவிக்கப்பட்டதும், சாகித்திய அகாதமியின் ஆலோசனைக் குழு உறுப்பினர் பரேந்திர கிருஷ்ண தால் எதிர்ப்பு தெரிவித்து பதவி விலகினார். ஒடியா எழுத்தாளர் சிறீ சரண் பிரதாப் கனிஷ்கா, சனவரி 2012-ல் ஒரிசா உயர் நீதிமன்றத்தில் விருதுக்கு எதிராக ஒரு பொது நல வழக்கு தொடர்ந்தார். இதனால் விருது வழங்கும் விழாவிற்கு இடைக்காலத் தடை விதிக்கப்பட்டது. விருதுக்கு தகுதி பெறுவதற்கு, புத்தகம் 2007 மற்றும் 2009 க்கு இடையில் வெளியிடப்பட்டிருக்க வேண்டும், மேலும் புத்தகத்தின் வெளியீட்டாளர் அதன் வெளியீட்டுத் தேதியை 2009க்கு பின்னுக்குத் தள்ளிவிட்டதாகக் குற்றம் சாட்டப்பட்டது. ஆனால் புத்தகம் 2010-ல் வெளியிடப்பட்டதாகக் கூறப்பட்டது.  
இந்த வழக்கு 14 பிப்ரவரி 2012 அன்று உயர் நீதிமன்றத்தால் நிராகரிக்கப்பட்டது. மேலும் கல்பனாகுமாரி தேவி விருதைப் பெற்றார்.
# கல்பனாகுமாரி தேவி

## தேர்ந்தெடுக்கப்பட்ட படைப்புகள்

- கபி. கல்கத்தா. 1954.
- நஸ்தச்சந்தா. கல்கத்தா: பிராணகிருஷ்ண தாசா. 1958.
- சுருஷ்டி ஓ பிரளயா. கல்கத்தா: பிராணகிருஷ்ண தாசா. 1959.
- சே பிரேமா நித்ர்னா. கல்கத்தா: ராஜஸ்ரீ பிரகாசனி. 1960.
- பானா கெட்டகி. ஒடிசா ஜகன்னாத கம்பனி. 1963.
- தினந்தரா ரங்கா. கல்கத்தா: ராஜஸ்ரீ பிரகாசனி. 1967.
- சுனிலா சிஹாரா. கல்கத்தா: ராஜஸ்ரீ பிரகாசனி. 1968.
- அச்சின்ஹா பாஸபூமி. ககானி. 2009.